আওয়ামী লীগ ১৯৯৬ সালে জামায়াতে ইসলামীর সাথে গলায় গলায় ভাব করেছে রাজনৈতিক উদ্দেশ্যে। বর্তমানে সর্বশক্তি দিয়ে জামায়াতকে ধ্বংস করার চেষ্টার পেছনেও আছে রাজনৈতিক উদ্দেশ্য। ভারতের প্রত্যক্ষ সাহায্য এবং মার্কিন যুক্তরাষ্ট্রের সমর্থনে ২০০৮ সালের মাস্টারপ্ল্যান নির্বাচনে আওয়ামী লীগ জয়ী হয়ে সরকার গঠন করে প্রধানমন্ত্রী হয়েছিলেন। বিনিময়ে ভারত বাংলাদেশের ভেতর দিয়ে অবাধ করিডোর ও ট্র্যানজিট সুবিধা চায়। বাংলাদেশে তার প্রবল বিরোধিতা আছে। ভারত বিশেষ করে জামায়াতের কর্মী বাহিনীকে ভয় করে। প্রধানমন্ত্রী মনমোহন সিং গত বছরের জুলাই মাসে খুলেই বলেছিলেন সে কথা। তিনি বলেছিলেন, বাংলাদেশের ৪০ শতাংশ মানুষ জামায়াতে ইসলামীর সমর্থক এবং জামায়াত উগ্র ভারতবিরোধী। জামায়াতে ইসলামীকে ধ্বংস করে এ সরকার ভারতের প্রতি ঋণ কিছুটা হলেও পরিশোধ করতে চায়Ñ এই আশায় যে ভারত আবারো যেকোনো উপায়ে তাকে গদিতে বসাবে।